b"\n_START_ARTICLE_\nSekolah Kebangsaan Dato' Onn Jaafar\n_START_SECTION_\nSejarah\n_START_PARAGRAPH_\nSekolah ini pada mulanya ditubuhkan sebagai sekolah rakyat pada tahun 1929. Bangunan asal daripada kayu dan beratap nipah dibina di atas sebidang tanah berhampiran kawasan sawah. Guru Besar pertamanya ialah Allahyarham Tuan Haji Ishak bin Ahmad._NEWLINE_Enam tahun kemudian, iaitu pada tahun 1934, kawasan sekolah ini dapat diperluaskan sehingga kira-kira dua ekar setengah kerana beberapa orang penduduk kampung mendermakan tanah mereka untuk memajukan sekolah ini. Dengan demikian, dua buah bangunan baru yang diperbuat daripada kayu dapat didirikan. Dengan jumlah enam buah bilik darjah, seramai kira-kira 140 orang murid dapat ditampung untuk belajar di sekolah ini._NEWLINE_Menjelang tahun 1962, sekolah ini semakin berkembang maju. Pada masa itu, bangunan sekolah ini bertambah menjadi tiga buah bangunan dengan jumlah sembilan buah bilik darjah dan menampung kira-kira 220 orang murid._NEWLINE_Pada tahun 1975, sekolah ini mempunyai lokasi seluas lima ekar dan turut didirikan bangunan konkrit. Bangunan konkrit ini telah dirasmikan pada hari Khamis, 19 Februari 1976 oleh Yang Berhormat Dr. Mahathir bin Mohamad, Menteri Pelajaran Malaysia ketika itu.\n_START_SECTION_\nKonsep Sekolah Wawasan\n_START_PARAGRAPH_\nSekolah Wawasan adalah sekolah rendah yang berkonsepkan belajar bersama-sama dalam satu kawasan yang sama tanpa mengira kaum atau agama. Di bawah konsep ini, dua atau tiga buah sekolah rendah berlainan aliran akan ditempatkan dalam kawasan yang sama. Setiap sekolah akan mempunyai bangunan sendiri yang boleh disambung antara satu sama lain dengan menggunakan jambatan penghubung (link-way).\n_START_SECTION_\nVisi Sekolah\n_START_PARAGRAPH_\nKe arah melahirkan insan yang berdisiplin, berilmu dan berketrampilan\n_START_SECTION_\nMisi Sekolah\n_START_PARAGRAPH_\nMelahirkan murid-murid yang berilmu, tabah, berdaya saing dan mempunyai daya ketahanan yang tinggi, berketrampilan, ikram, penyanyang dan sejahtera rohani dan jasmani"